सुर्खियों में आपकी पहचान मुख्य तौर पर गे वकील के इर्द-गिर्द बताई जाती है. आप इसको कैसे देखते हैं?
सौरभ कृपाल- अगर छोटे शहर का कोई समलैंगिक बच्चा या नौजवान इंटरनेट पर जाकर यह पड़ेगा की सौरभ कृपाल जैसे लोग कुछ बन सकते हैं तो उसे भी यह प्रोत्साहन मिलेगा की अपनी काबिलियत के दम पर मैं भी जो चाहूं वो बन सकता हूं. यह देखकर मुझे गर्व होता है. यह भी है कि मैं नहीं चाहता मेरी पहचान सिर्फ एक गे वकील के तौर पर हो लेकिन अगर इससे किसी का लाभ हो रहा है, खासकर उनका जिनपर अपनी सेक्सुअलिटी को छुपाने का दबाव होता है, तो मैं इसे स्वीकार करने को तैयार हूं.